# birviken
## Brezhoneg
### Etimologiezh

    Meneget er C'hatholicon (1499): bizhuyquen.
    Meneget er Sacré collège de Jésus (1659): biruiquen.
    Diwar bizwiken e krennvrezhoneg.$^{(Daveoùavank)}$
    Diwar bizh, mui ha ken. Da geñveriañ gant ar c'herneveureg bys vycken.

### Adverb

birviken /bir.ˈvi.kːɛn/.
* Nepred, gwech ebet (gant ar verb en amzer-da-zont).
** Birviken ne droio da fall. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 14.)
** Ne zimezin birviken ken. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 16.)
* Nepred, gwech ebet (gant ar verb en doare-divizout gallus)
** Met na lez plac'h ebet da bokat dit, rak kerkent ec'h afen ac'hane gant ar C'horf-hep-Ene, ha n'am gwelfes birviken mui. — (Fañch an Uhel, Kontadennoù ar Bobl/3, Al Liamm, 1988, p. 73.)
** ... piv a ve birviken evit degas deoc'h ho kastell amañ ? — (Troude ha Milin, Labous ar Wirionez ha Marvailhoù all, Skridoù Breizh, 1950, p. 53.) (Notenn: implij « evit » amañ gant ar stumm kadarnaat a zo divoas)
* Nepred, gwech ebet (gant ar verb en doare-divizout dic'hallus)
** ...ne vijen aet birviken d'ho kêr. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 165.)
* da virviken : da viken

##### Notenn

* Adverb amzeriañ, gant ur verb en amzer da zont, pe en doare-divizout, met atav diwar-benn an amzer da zont.

#### Gerioù heñvelster

* biken

#### Troidigezhioù

* galleg : jamais

### Daveoù

Roll an daveoù :
* ↑ Bizhuyquen, Le catholicon en troys langaiges scavoir est breton franczoys et latin, lec'hienn ar Bibliothèque nationale de France.
* ↑ Le Sacré collège de Jésus, divisé en cinq classes, où l'on enseigne en langue armorique les leçons chrétiennes..., Julien Maunoir (1606-1683), lec'hienn ar Bibliothèque nationale de France.
* ↑ "birvikén" e-barzh an Dictionnaire étymologique du breton gant Albert Deshayes, embannadurioù chasse-marée, p.112